Source: http://totalbaschet.ro/articol/Anca-Stoenescu-a-12-a-oar%C4%83-campioan%C4%83-a-Rom%C3%A2niei-~61905
Timestamp: 2018-11-22 11:40:17+00:00

Document:
Anca Stoenescu, a 12-a oară campioană a României
Veterana devine cea mai titrată baschetbalistă din istoria Ligii Naționale
Anca Stoenescu a ajuns la 12 campionate câștigate în România. Fundașul a câștigat pentru a 3-a oară la rând medalia de campioană cu ACS Sepsi SIC Sfântu Gheorghe. Alb-verzile s-au impus cu 3-1 în finala din acest an, cu CSM Satu Mare.
Jucătoarea de 38 de ani reprezentată de SLG Sports a jucat a 6-a finală consecutivă în Liga Națională și și-a trecut în cont al 5-lea titlu la rând. Ancuța Stoenescu a fost cea mai bună marcatoare în meciul care a deschis finala din acest an. Experimentata jucătoare a contribuit la toate cele 3 campionate câștigate de formația care a dominat Liga Națională în ultimele 3 sezoane.
Sportiva originară din Timișoara a cucerit primul său titlu în urmă cu 20 de ani. După ce a evoluat pentru Universitatea Avanpost, din orașul natal, fundașul s-a transferat la ICIM Arad în sezonul 1997-1998, când avea 17 ani. La prima stagiune cu gruparea arădeană a contribuit la al doilea titlu din istoria clubului (foto jos #12). ICIM se impunea cu 3-2 în finala cu Rapid București. Au urmat alte trei titluri cu gruparea de pe Mureș, până în 2001.
Fundașul a trecut la marea rivală a arădencelor, Livas Târgoviște. Timișoreanca și-a trecut în cont alte trei titluri cu formația dâmbovițeană, în perioada 2003-2005. A urmat experiența în străinătate și a câștigat de două ori campionatul în Cipru cu AEL Limassol.
Ancuța Stoenescu a revenit în țară în 2010. După ce a trecut pe la ICIM Arad, BCM Danzio Timișoara și CSU Alba Iulia, fundașul a mers din nou la Târgoviște. Și-a început seria de 5 titluri consecutive cu cel din 2014, în duel cu rivala arădeană. În sezonul următor a fost un succes final pentru dâmbovițence după ce au revenit de la 0-2 în ultimul act, cu Sepsi.
După o jumătate de an la Arad, veterana naționalei României a mers la Sfântu Gheorghe unde a ajutat la obținerea celor 3 titluri din istoria clubului. Pe lângă cele 14 campionate câștigate (12 în România și 2 în Cipru), componenta naționalei mai are în palmares Cupa României (câștigată cu Târgoviște și Sfântu Gheorghe), Supercupa României (cu CSM Târgoviște), dar și 3 cupe în Cipru. La nivel european a jucat în cele mai importante competiții de cluburi, inclusiv în Euroligă, iar cu naționala de senioare a participat la 4 turnee finale de Campionat European. Are în palmares un bronz la Campionatul European de tineret, din 2000.
Cu titlul din acest sezon, Ancuța Stoenescu a devenit jucătoarea care a câștigat cele mai multe campionate ale României, 12. Înaintea succesului din acest an, fundașul se afla la egalitate cu alte patru jucătoare, de 11 ori campioane. În acest top, coechipierele de la ACS Sepsi SIC, Annemarie Godri-Părău și Andreea Huțanu ajung la 7, respectiv 5 titluri.
Andreea Vlase / 30 April 2018 / 11:50
FELICITARI ANCUTA !!
CSM Alexandria reușește prima victorie în Liga Națională
Elevele lui Mădălin Piperea au făcut diferența cu reușitele de la distanță cu ACS KSE Târgu Secuiesc
CSM Alexandria învinge pe ACS KSE Târgu Secuiesc
CSM Alexandria învinge pe ACS KSE Târgu Secuiesc la o diferenţă de 11 puncte
Brankica Hadzovic: „Îmi place foarte mult echipa din acest sezon. Antrenorul chiar m-a surprins”
Coșghetera celor de la FCC ICIM Arad a vorbit despre evoluția echipei în tur și nivelul din grupa valorică A
Maikel Lopez este noul antrenor al celor de la CSM Satu Mare, iar Octavian Boian rămâne secund
Clubul era obligat de regulament să aducă un nou antrenor principal
Ljubomir Kolarevic: „La 0/3 nu a fost un sentiment foarte plăcut, dar după aceea am câștigat 3 meciuri la rând”
Antrenorul de la ACS KSE Târgu Secuiesc este mulțumit cu parcursul echipei până acum și a vorbit și despre lupta pentru promovare
Ildiko Nagy s-a alăturat campioanei ACS Sepsi SIC după o scurtă perioadă în Franța
„M-am bucurat foarte mult și m-am simțit onorată când am aflat că am o ofertă de la campioană”
Rectorul Universității Alba Iulia, Daniel Breaz, a ajuns Ministrul Culturii
Breaz este cunoscut fanilor baschetului românesc pentru activitatea depusă la clubul CSU Alba Iulia
Mădălin Piperea: „Conducerea clubului a luat decizia ca anul acesta să mergem pe junioare. Ajută tinerele noastre să progreseze”
Antrenorul de la CSM Alexandria a vorbit despre motivul pentru care s-a mers pe cel mai tânăr lot din LNBF și despre nivelul campionatului actual

References: CSM 
 CSM 

CSM 

CSM 

CSM 
 CSM 
 CSM